31. ΑΠΟΦΑΣΙΣ ΥΠΟΥΡΓΟΥ ΣΥΝΤΟΝΙΣΜΟΥ Αριθ. 47529/Γ.Β.1135 της 6/15 Σεπτ.  1970 (ΦΕΚ Β΄ 649) Περί συστάσεως παρά τω Υπουργείω Συντονισμού, Επιστημονικού Συμβουλίου Στατιστικής. Έχοντες υπ’ όψιν: 1)Τας διατάξεις του Β.Δ. 633/60 «περί οργανισμού του Υπουργείου Συντονισμού», 2) τας διατάξεις του Ν.Δ. 3627/1956 «περί Οργανώσεως Εθνικής Στατιστικής Υπηρεσίας της Ελλάδος», ως και τας διατάξεις του Β.Δ. 871/1960 «περί Οργανισμού της Εθνικής Στατιστικής Υπηρεσίας της Ελλάδος», 3) τας διατάξεις του Ν.Δ. 432/70 «περί αναδιοργανώσεως του Υπουργείου Συντονισμού», 4)την ανάγκην συστηματικωτέρας λειτουργίας της Εθνικής Στατιστικής Υπηρεσίας και την υπό ταύτης καλλιτέραν εξυπηρέτησιν των αναγκών των φορέων της Οικονομικής Πολιτικής, αποφασίζομεν: 1.Συνιστώμεν παρά τω Υπουργείω Συντονισμού, Επιστημονικόν Συμβούλιον Στατιστικής, αποτελούμενον εκ των κάτωθι: (ορίζονται τα μέλη) 2.Έργον του Ε.Σ.Σ. είναι η υποβολή εισηγήσεων επί θεμάτων αναγομένων εις την αποδοτικωτέραν λειτουργίαν της Εθνικής Στατιστικής Υπηρεσίας της Ελλάδος και την καλλιτέραν εξυπηρέτησιν υπό ταύτης των αναγκών της Οικονομικής Πολιτικής και της επιστημονικής ερεύνης. Ειδικώτερον, το Ε.Σ.Σ., θα εισηγήται επί θεμάτων αναγομένων: α)Εις τον προγραμματισμόν και την εκτέλεσιν στατιστικών ερευνών. β)Εις την κατάρτισιν των Εθνικών Λογαριασμών. γ)Εις την επεξεργασίαν και παρουσίασιν των στατιστικών στοιχείων ως και την συμπλήρωσιν των στατιστικών περιουσιακών εκδόσεων της ΕΣΥΕ δ)Εις την βελτίωσιν της οργανώσεως της ΕΣΥΕ επί τω τέλει της αποδοτικωτέρας λειτουργίας ταύτης. 3.Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. 